Buxorxudotlar hokimligi
Buxorxudotlar hokimligi — Buxorxudotlar sulolasi idora qilgan kichik davlat (VII—VIII asrlar). Poytaxti Buxoro shahri. Hududi hozirgi Buxoro viloyatining Buxoro, Vobkent, Kogon, Romitan, Jondor va Qorakoʻl tumanlari yerlaridan iborat boʻlgan. Arablar Buxoroni fath etgandan keyingi dastlabki yillarda hokimiyatni buxorxudotlar bilan birgalikda boshqarganlar. 715-yil Xuroson noibi Qutayba ibn Muslim oʻldirilgach, sulola hokimlikni bir yil davomida mustaqil idora eilganlar. VIII asrning 3-choragida arablar butun Movarounnahrni fath etib, Buxorxudotlarni rasman oʻz oʻrinlarida qoldirgan boʻlsalarda, hokimiyatni amalda toʻlaligicha arablar boshqargan. 782-yil soʻnggi buxorxudot Bunyod Muqanna qoʻzgʻolonini qoʻllab-quvvatlagani uchun arablar tomonidan qatl etilib, Buxorxudotlar hokimligi bartaraf etilgan.